Віншаванні і падарункі таксама атрымалі іншыя аднавяскоўцы – сямейная пара Міхаіла і Святланы Маркавец, якія ў пачатку ліпеня адзначылі 35-годдзе сумеснага жыцця, ветэраны працы Таццяна Канашкова, Ніна Валодзька, Галіна Муравіцкая, Валянціна Мазарук, Тамара Луцковіч, Людміла Белая, Надзея Смірнова, выдатныя мясцовыя музыкі, без якіх не абыходзіцца ніводнае свята, гарманіст Віктар Галайдзенка і баяніст Галіна Пілюкова, юбіляры Валянціна Віткоўская, Аляксандр Валодзька, Валянціна Новік, а таксама выхавацель Гацкага СПЦ Ірына Логінава і адна са старэйшын вёскі Алена Якаўлеўна Жулега, якая шмат гадоў самастойна даглядае мужа-інваліда. Лепшымі ж гаспадаром і гаспадыняй прыватных падворкаў вёскі Гаць на гэты раз прызнаны Сяргей Брэкман і Наталля Глушко. Дарэчы, прызы для “віноўнікаў урачыстасці” і ўдзельнікаў конкурсаў прадаставілі спонсары – індывідуальныя прадпрымальнікі Андрэй Глушко і Уладзімір Івашкевіч (да слова, яны самі гатчане), а таксама ААТ “Ламавічы” на чале з выканаўчым дырэктарам Ігарам Сівым і Ламавіцкі сельвыканкам, які ўзначальвае Міхаіл Камзолаў, за што ім выказана вялікая падзяка ад арганізатараў гацкага Купалля.